CELEX: 32015D1068
Language: lt
Date: 1435708800000
Title: 2015 m. liepos 1 d. Komisijos įgyvendinimo sprendimas (ES) 2015/1068, kuriuo iš dalies keičiamas Sprendimas 2002/994/EB dėl tam tikrų apsaugos priemonių, taikomų iš Kinijos importuojamiems gyvūninės kilmės produktams (pranešta dokumentu Nr. C(2015) 4437) (Tekstas svarbus EEE)

3.7.2015   
            
            
               LT
            
            
               Europos Sąjungos oficialusis leidinys
            
            
               L 174/30
            
         KOMISIJOS ĮGYVENDINIMO SPRENDIMAS (ES) 2015/1068
   2015 m. liepos 1 d.
   kuriuo iš dalies keičiamas Sprendimas 2002/994/EB dėl tam tikrų apsaugos priemonių, taikomų iš Kinijos importuojamiems gyvūninės kilmės produktams
   
      
         (pranešta dokumentu Nr. C(2015) 4437)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinio patikrinimo organizavimą (1), ypač į jos 22 straipsnio 6 dalį,
   kadangi:
   
               (1)
            
            
               Komisijos sprendimas 2002/994/EB (2), taikomas visiems gyvūniniams produktams, importuojamiems iš Kinijos ir skirtiems žmonėms vartoti arba gyvūnų pašarui;
            
         
               (2)
            
            
               pagal to sprendimo 2 straipsnio 1 dalį valstybės narės turi uždrausti tų produktų importą. 2 straipsnio 2 dalyje numatytos dvi nuo šio draudimo leidžiančios nukrypti nuostatos;
            
         
               (3)
            
            
               pagal pirmą Sprendimo 2002/994/EB 2 straipsnio 2 dalyje numatytą nukrypti leidžiančią nuostatą valstybės narės turi leisti importuoti produktus, išvardytus to sprendimo priedo I dalyje, laikydamosi atitinkamiems produktams taikomų specialių visuomenės ir gyvūnų sveikatos reikalavimų;
            
         
               (4)
            
            
               pagal antrą to sprendimo 2 straipsnio 2 dalyje numatytą nukrypti leidžiančią nuostatą valstybės narės turi leisti importuoti produktus, išvardytus to sprendimo priedo II dalyje, prie kurių pridėta konkreti Kinijos kompetentingos institucijos deklaracija, kurioje nurodoma, kad minėti produktai nekelia pavojaus žmonių sveikatai;
            
         
               (5)
            
            
               šie du produktų sąrašai sukėlė neaiškumų taikant Sprendimą 2002/994/EB, nes tam tikros medžiagos, kaip antai pašarų ir maisto priedai, maisto papildai ir pašarinės žaliavos nebuvo įtrauktos nė į vieną sąrašą. Kinijos valdžios institucijos paprašė įtraukti kitas medžiagas į I priedą, o Komisija manė, kad priežastys, dėl kurių buvo priimtas Sprendimas 2002/994/EB, nėra taikomos pašarų ir maisto priedams, maisto papildams ir pašarinėms žaliavoms, nes jie yra labai rafinuoti;
            
         
               (6)
            
            
               todėl Sprendimas 2002/994/EB turėtų būti atitinkamai iš dalies pakeistas;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2002/994/EB priedo I dalis pakeičiama taip:
   
      
         „I DALIS
      
      
         Žmonėms vartoti arba gyvūnams šerti skirtų gyvūninių produktų, kuriuos leidžiama importuoti į Sąjungą be 3 straipsnyje numatyto patvirtinimo, sąrašas:
      
      
                  —
               
               
                  žuvininkystės produktai, išskyrus:
                  
                              —
                           
                           
                              iš akvakultūros gautus produktus,
                           
                        
                              —
                           
                           
                              lukštentas ir (arba) apdorotas krevetes,
                           
                        
                              —
                           
                           
                              
                                 Procambrus clarkii rūšies vėžius, žvejybinės veiklos metu sugautus gamtiniuose gėluosiuose vandenyse,
                           
                        
            
                  —
               
               
                  želatina,
               
            
                  —
               
               
                  gyvūnų augintinių ėdalas pagal Europos Parlamento ir Tarybos reglamentą (EB) Nr. 1069/2009 (3),
               
            
                  —
               
               
                  medžiagos, skirtos naudoti kaip maisto priedai pagal Europos Parlamento ir Tarybos reglamentą (EB) Nr. 1333/2008 (4),
               
            
                  —
               
               
                  medžiagos, skirtos naudoti kaip maisto priedai arba maisto prieduose pagal Europos Parlamento ir Tarybos direktyvą 2002/46/EB (5),
               
            
                  —
               
               
                  chondroitino sulfatas ir gliukozaminas, laikomi pašarinėmis žaliavomis pagal Komisijos reglamentą (ES) Nr. 68/2013 (6),
               
            
                  —
               
               
                  L-cisteinas ir L-cistinas, laikomi pašarų priedais pagal Europos Parlamento ir Tarybos reglamentą (EB) Nr. 1831/2003 (7).
               
            
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. liepos 1 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 24, 1998 1 30, p. 9.
   
      (2)  2002 m. gruodžio 20 d. Komisijos sprendimas 2002/994/EB dėl tam tikrų apsaugos priemonių, taikomų iš Kinijos importuojamiems gyvūninės kilmės produktams (OL L 348, 2002 12 21, p. 154).